प्रोफेसर पाशा सांगतात की पाँपेओंच्या भारत दौऱ्याचं महत्त्व दोन गोष्टींमुळे वाढलं आहे. एक म्हणजे नुकतंच इराणने अमेरिकेचं एक ड्रोन विमान पाडलं. यामुळे आखातात तणाव वाढला आहे आणि तिथली परिस्थिती गंभीर झाली आहे. 

दुसरी गोष्ट अशी की संयुक्त अरब अमिरातींमध्ये तेल वाहून नेणाऱ्या जहाजावर हल्ला झाला होता, त्यामुळे तेलवाहतूकीवर परिणाम झाला आहे. तसंच तेलाच्या इन्शुरन्सचा प्रीमियम वाढल्यामुळे तेलाच्या किंमतीत वाढ झाली आहे. 

यावर ट्रंप यांचं म्हणणं आहे की ते इराणवर सैनिकी कारवाई करणार होते, पण शेवटच्या क्षणी काही कारणांमुळे त्यांनी हा हल्ल्याचा निर्णय रद्द केला. या सगळ्यामुळे तणाव दिवसेंदिवस वाढतच चालला आहे. इराणचं म्हणणं आहे की अमेरिकेने हल्लाबिल्ला केला तर ते कठोर प्रत्युत्तर देतील. 

पाहा हे विश्लेषण

पाँपेओ ज्या हेतूने भारतात आले आहेत, त्यांच्याकडे लक्ष देणं महत्त्वाचं आहे, असंही पाशा सांगतात. 

भारत 400 अॅन्टीबॅलिस्टिक मिसाईल रशियाकडून खरेदी करू इच्छितो. पण शस्त्रास्त्र विक्रीच्या बाबतीत, त्याच्या किमती ठरवण्याच्या चढाओढीत अमेरिकेला सगळ्यात शक्तिशाली देश बनायचं आहे. 

नरेंद्र मोदी आणि माईक पाँपेओ यांच्यात काय चर्चा होणार? 

एका बाजूला नरेंद्र मोदी अमेरिकेचे राष्ट्रपती डोनाल्ड ट्रंप आपले जवळेचे मित्र आहेत, असं सांगतात तर दुसऱ्या बाजूला दोन्ही देशांमध्ये अनेक गोष्टींवरून मतभेद आहेत. अशात हे दोन्ही नेते काय चर्चा करतील?

प्रोफेसर पाशा सांगतात की, "सगळ्यांनाच माहिती आहे की भारताला अमेरिकेबरोबरचे संबंध दृढ करायचे आहेत. संबंध सुधारण्याची सुरुवात माजी पंतप्रधान पी. व्ही. नरसिंह राव यांच्या काळात झाली. सध्या प्रत्येक क्षेत्रात अमेरिकेशी भारताचे गहिरे संबंध प्रस्थापित होत आहेत. आता तर शस्त्र खरेदीच्या बाबतीतही दोन्ही देशांमध्ये प्रगती झाली आहे. 

अर्थात तरीही अशा अनेक बाबी आहेत ज्यात दोन्ही देशांमध्ये मतभेद आहेत. यात सगळ्यात महत्त्वाचा मुद्दा म्हणजे पाकिस्तान आणि काश्मीर. भारताची इच्छा आहे काश्मीर मुद्द्यावर पाकिस्तान तसंच कट्टरतावाद्यांवर दबाव आणावा. पण अमेरिकेने भारताच्या इच्छेप्रमाणे पावलं उचलली नाहीयेत. 

प्रोफेसर पाशांना असंही वाटतं की अमेरिका भारत आणि चीन यांच्यात जे संबंध सुधारत आहेत त्याने खूश नाहीये. अमेरिका चीनला एकटं पाडायचे पुरेपूर प्रयत्न करत आहे. 

चीन आणि पाकिस्तान तसंच रशिया आणि भारताच्या दरम्यान असलेल्या... \n\nवरील लेखासाठी मला एक चांगले शीर्षक द्या.
नरेंद्र मोदी आणि अमेरिकेचे परराष्ट्र मंत्री माईक पाँपेओ यांच्यात काय चर्चा होणार?